PTG จัดค่ายอาสา “ทำจริง ไม่ทิ้งกัน” ส่งเสริมคุณภาพชีวิตชุมชน จ.สมุทรสงคราม
PTG จัดกิจกรรม CSR ค่ายอาสา “ทำจริง ไม่ทิ้งกัน” ส่งเสริมคุณภาพชีวิตชุมชน ต.บางจะเกร็ง จ.สมุทรสงคราม มอบทุนการศึกษา อุปกรณ์การเรียน พร้อมให้ความรู้กับชุมชน
PTG จัดกิจกรรม CSR ค่ายอาสา “ทำจริง ไม่ทิ้งกัน” ส่งเสริมคุณภาพชีวิตชุมชน ต.บางจะเกร็ง จ.สมุทรสงคราม มอบทุนการศึกษา อุปกรณ์การเรียน พร้อมให้ความรู้กับชุมชน
27 ส.ค. 2565

บริษัท พีทีจี เอ็นเนอยี จำกัด (มหาชน) หรือ PTG จัดกิจกรรมซีเอสอาร์ ภายใต้โครงการ “PT ค่ายอาสา ทำจริงไม่ทิ้งกัน” เพื่อสร้างสรรค์กิจกรรมที่เป็นสาธารณะประโยชน์ต่อชุมชน สังคม และสิ่งแวดล้อม เพื่อให้ทุก ชุมชน “อยู่ดีมีสุข” โดยครั้งนี้พีทีจีได้นำพนักงาน รวมถึงพนักงานสถานีบริการน้ำมันพีทีในพื้นที่ และคลังน้ำมันพีที แม่กลอง มาร่วมสนับสนุนและพัฒนาคุณภาพการศึกษา ส่งเสริมสุขภาพอนามัย พัฒนาด้านความเป็นอยู่ ของคนในชุมชน ตำบลบางจะเกร็ง อำเภอเมือง จังหวัดสมุทรสงคราม ภายใต้มาตรการป้องกัน ควบคุมการแพร่ระบาดของโรคติดเชื้อไวรัสโคโรนา 2019 (COVID-19)
โดยกิจกรรมได้จัดขึ้นในวันที่ 27 สิงหาคม 2565 ณ โรงเรียนบ้านฉู่ฉี่ ตำบลบางจะเกร็ง อำเภอเมือง จังหวัดสมุทรสงคราม เพื่อให้เยาวชน และชาวบ้านผู้อาศัยในตำบลบางจะเกร็ง จำนวน 5 ชุมชน ได้รับประโยชน์จากกิจกรรมในครั้งนี้
นายรังสรรค์ พวงปราง ผู้ช่วยกรรมการผู้จัดการใหญ่ PTG ได้กล่าวถึงการจัดกิจกรรมซีเอสอาร์ครั้งนี้ว่า PTG ดำเนินธุรกิจ และเติบโตคู่กับคนไทยมายาวนานกว่า 33 ปี บริษัทฯ มีความตระหนักดีในการให้ความช่วยเหลือสังคม ส่งเสริมคุณภาพชีวิต ซึ่งรวมไปถึงการสนับสนุนด้านสิ่งแวดล้อม การศึกษา สาธารณสุข ให้ความช่วยเหลือในด้านต่างๆ เพราะเราอยากเห็นคนไทย “อยู่ดีมีสุข” โดยกิจกรรมซีเอสอาร์ครั้งนี้เป็นครั้งที่ 6 ที่จัดในพื้นที่ชุมชนรอบๆคลังน้ำมันพีทีได้มาอาศัยอยู่ โดยคลังน้ำมันพีทีแม่กลอง ตำบลบางจะเกร็ง มีการตั้งคลังน้ำมันพีทีมาตั้งแต่ปี 2532 ถือว่าอยู่ร่วมกับชุมชนมายาวนาน ทางPTG เลยมีความตั้งใจเป็นอย่างมากที่จะสร้างสรรค์ กิจกรรมสาธารณะประโยชน์ต่อชุมชน กับโครงการ “PT ค่ายอาสา ทำจริงไม่ทิ้งกัน” กิจกรรมค่ายอาสาที่ PTG มาช่วยเหลือสังคมในด้านต่างๆ

ล่าสุดโครงการ “PT ค่ายอาสา ทำจริงไม่ทิ้งกัน” โดยได้รับรางวัล CSR of the year 2022 ซึ่งมีกิจกรรมหลักจาก “พีที ชุมชนตาสว่าง” กิจกรรมส่งเสริมสุขภาพอนามัยพัฒนาด้านความเป็นอยู่ของคนในชุมชน บริการวัดสายตาประกอบแว่น และให้ความรู้เรื่องดวงตากับผู้สูงอายุ ซึ่งปัจจุบันเรามอบแว่นตาให้ผู้สูงอายุไปแล้วกว่า 1,700 คน และที่บางจะเกร็งเราจะเพิ่มอีกจำนวน 600 คน เพื่อให้ทุกท่านมีชีวิตความเป็นอยู่ที่ดีขึ้น และนำความรู้ที่ได้ไปใช้ประโยชน์ในชีวิตประจำวันอย่างยั่งยืน
สำหรับกิจกรรมซีเอสอาร์ภายใต้โครงการ “PT ค่ายอาสา ทำจริงไม่ทิ้งกัน” ในครั้งนี้ บริษัทฯ ได้ให้การสนับสนุนพัฒนาคุณภาพการศึกษา โดยให้ความช่วยเหลือและสนับสนุนโรงเรียนที่อยู่ในพื้นที่ ตำบล บางจะเกร็ง อำเภอเมือง จังหวัดสมุทรสงคราม จำนวน 6 สถานศึกษา ได้แก่ โรงเรียน 3 โรงเรียน และ 3 ศูนย์พัฒนาเด็กเล็ก ให้กับนักเรียนที่เรียนดีแต่ขาดแคลนทุนทรัพย์ จำนวน 42 ทุนการศึกษา จำนวนทุนละ 2,000 บาท รวมทั้ง มอบอุปกรณ์การเรียนการสอน อุปกรณ์กีฬา กล่องปฐมพยาบาล พร้อมพันธุ์ผักสวนครัวเพื่อให้น้องๆ ใช้ในการประกอบอาหารกลางวัน ทั้ง 6 สถานศึกษา

ทั้งนี้พีทีจี ยังมีการมอบโรงเรือนเพื่อน้อง พร้อมปลูกพืชผักสวนครัวให้กับโรงเรียนบ้านฉู่ฉี่ เพื่อให้ทางโรงเรียนได้นำพืชผักต่างๆ ไปใช้ในการประกอบ อาหารกลางวันในอนาคต พร้อมกิจกรรมปล่อยพันธุ์ปลากะพงกว่า 3,000 ตัว เพื่อให้ชาวบ้านในชุมชนสามารถจับไปรับประทานและสร้างรายได้เพื่อดำรงชีวิตต่อไป และสนับสนุนพัฒนาการศึกษา โดยการแจกทุนการศึกษาบุตรและธิดาของพนักงาน ที่เรียนดีแต่ขาด แคลนทุนทรัพย์ อีกจำนวน 10 ทุน
รวมถึงกิจกรรมเยี่ยมเยียนผู้ป่วยติดเตียง มอบของอุปโภคบริโภค จำนวน 10 ราย และกิจกรรมเก็บกวาดขยะริมป่าชายเลนหลังโรงเรียนบ้านฉู่ฉี่ ปลูกฝังจิตสำนึกการอนุรักษ์สิ่งแวดล้อมให้กับชุมชน และมีกิจกรรม “PT ปลูกป่าสร้างปอด ปลูกป่าชายเลน” เพิ่มพื้นที่สีเขียวบริเวณชายฝั่งเพื่อป้องกันกัดเซาะของคลื่น จำนวน 100 ต้น รวมถึงมีกิจกรรมต้นไม้แลกยิ้ม ที่มอบต้นไม้กินได้ เพื่อให้ชาวบ้านได้นำต้นไม้กลับไปปลูกที่บ้านต่อไป

นอกจากนั้นยังมีโครงการ “PT แยกขยะเปียก ลดขยะโลก” กิจกรรมอบรมให้ความรู้กับผู้นำชุมชนและเยาวชน รวมถึงสร้างความรับรู้เรื่องประโยชน์ของการแยกขยะเปียก พร้อมมอบถังขยะเปียกรักษ์โลกให้กับชุมชน เพื่อเปลี่ยนขยะเปียกเป็นปุ๋ยหมักชีวภาพใช้ในการปลูกต้นไม้ เพื่อช่วยลดปริมาณขยะและช่วยรักษา สิ่งแวดล้อมในชุมชน
ทั้งนี้ นับตั้งแต่บริษัท พีทีจี เอ็นเนอยี จำกัด (มหาชน) ได้จัดตั้งขึ้น บริษัทฯ ได้จัดกิจกรรมสาธารณะประโยชน์เพื่อให้ความช่วยเหลือและสนับสนุนตามความจำเป็นในหลากหลายด้านเพื่อบรรเทาทุกข์ และช่วยส่ง เสริมคุณภาพชีวิตให้กับคนในสังคม โดยยึดหลัก PT สร้างสุข “สุขกาย สุขใจ สังคมอยู่ร่วมกันอย่าง อยู่ดีมีสุข”